Lesufi kap na Orania | Maroela Media
Lesufi kap na Orania
Panyaza Lesufi, LUR van die Gautengse onderwysdepartement en voorsitter van die Harry Gwala-stigting, het weer klappe na die gemeenskap van Orania uitgedeel.
eNCA berig Lesufi het tydens 'n kransleggingseremonie vir Gwala, 'n aktivis in tyd van die struggle, gesê die Orania- gemeenskap is nie inklusief óf 'n simbool van demokrasie nie.
"Ons verstaan hoekom die instelling op die been gebring is. Dit het nou sy tyd uitgedien. Dit is nou daardie plek wat bevry moet word en alle Suid-Afrikaners moet toegelaat word om te woon waar hulle ook al wil woon," het Lesufi aan eNCA gesê.
'n Skermskoot van Lesufi se twiet oor Orania.
"Ons sê nie ons wil saam met hulle woon nie, maar jy kan nie 'n instelling hê wat gegrond is op taal of velkeur nie."
Lesufi se opmerkings het ook 'n storm op Twitter ontketen. Baie mense steun Lesufi se sentiment, terwyl talle ander – soms dalk uit onverwagse oorde – vir Orania in die bresse getree het. Een sosialemediagebruiker het gesê Lesufi het die skoolstesel in Gauteng geruïneer en probeer nou Orania bykom.
How is Orania affecting you?
I can tell you how Drugs, Unemployment, GBV, Crime, Poverty and Human Trafficking is affecting me.
— Lerato Pillay (@uLerato_pillay) June 23, 2020
'n Ander skryf dat Orania 'n nie-konfronterende houding het en dat daar op onderrig – nie uitlokking tussen rasse nie – gefokus moet word.
He is trying to be relevant and unique. This ????????is what he and his colleagues in education should be talking about. Orania irritates no one. Thisb????????irritates us all. https://t.co/I2jFTOgmIv pic.twitter.com/MHzSoUsea2
— Marshall (@Marshal38712550) June 23, 2020
Joost Strydom, uitvoerende hoof van die Orania-beweging, het in reaksie op Lesufi se uitlatings gesê die Grondwet waarborg 'n ruimte vir mense waarbinne hulle hul taal en kultuur kan uitleef. "Wat die storm rondom Lesufi betref: Dit is vir ons niks nuut nie. Ons kry gereeld kritiek van politici.
"Orania en ander soortgelyke gemeenskappe gaan al hoe meer relevant word. 'n Goed georganiseerde gemeenskap wat vir homself kan verantwoordelikheid aanvaar, is beter. Ons is oplossingsgedrewe."
Panyaza Lesufi, LUR vir onderwys en voorsitter van die Harry Gwala-stigting.
Oor Lesufi se opmerking dat Orania bevry moet word, sê Strydom dit is onnodig. "Ons lewe ons vryheid elke dag. Ons lewe vir iets, nie teen iets nie. Ons reg om só te leef mag ook nie as ongrondwetlik afgemaak word nie."
Strydom sê pleks daarvan dat Lesufi 'n gemeenskap soos Orania kritiseer, moet hy eerder kyk watter lesse daar by dié selfstandige gemeenskap geleer kan word.
"Mense soek 'n gemeenskap waar hulle gelukkig en toenemend welvarend kan wees. Dit is vir ons sleg dat dit gereduseer word tot goedkoop politiek. Politici wat 'n reeks sosialistiese mislukkings wil wegsteek moenie Orania as 'n weerligafleier gebruik nie."
Hy sê Orania is 'n aktuele onderwerp en word toenemend meer aktueel, maar dat die gemeenskap gelyk gestel word aan apartheid en dan aangeval word. "Orania is nie apartheid nie."
Strydom sê die gemeenskap wil graag 'n goeie verhouding met Suid-Afrika hê en hét ook en dat ander gemeenskappe by hulle kan leer hoe om self verantwoordelikheid te aanvaar.
In die nuus Orania
Netwerk is onder druk, waarsku Eskom
Dlamini-Zuma moet 90 hofsake trotseer
Weereens kwaad omdat hy misluk en ander wel iets kan laat werk. Siestog arme ding.
Hoe sê die engels, "jealousy makes you nasty". Kan net vir die sot en sy gespuis lag.
Lesufi, pla dit jou dat die onderwysstelsel in Orania nog 100% funksioneer omdat die ANC nog nie hulle verwoestende kloue daar kon inslaan nie?
Liewe aarde! Daar is soveel ongelooflike probleme in hierdie land wat die ANC glad nie kan oplos nie; waarom probeer om die enigste iets in die hele land wat werk – Orania – te vernietig? Ek hoop die mense van Orania neem kennis van hierdie belaglike Lesufi se kommentaar en tref voorsorg.
Al hierdie uitlatings word gedoen sodat ons daarop moet regeer sodat mense dinge se wat mense in die moeilikheid laat beland ignoreer